Megszólalt Várkonyi András: így érzi magát élete legnagyobb tragédiája után - Blikk.hu
Sztárvilág » Sztársztorik » Megszólalt Várkonyi András: így érzi magát élete legnagyobb tragédiája után
2018. jún. 18. 20:20
varkonyiandras
A színész a gyász ellenére is helytállt a színpadon /Fotó: Isza Ferenc
Fót — Másfél hónapja élete legnagyobb tragédiáját élte meg a Barátok közt Vili bácsija: Várkonyi András (68) elvesztette egyetlen lányát, Várkonyi Andreát (†39).
A színész belül talán még most sem érti, miért volt ilyen kegyetlen vele a sors, ám kifelé nem mutatja fájdalmát. Ugyanúgy forgat, színházi előadásokkal járja az országot, és szívesen fogadta el a fóti gyermekváros fesztiváljának meghívását is, hogy kollégáival egy-két órára mosolyt csaljanak a gyerekek arcára.
A Barátok közt sztárját boldogan fogadták Fóton /Fotó: Isza Ferenc
– Hogy hogy vagyok? Ez olyan, mintha egy akasztott embertől kérdezné, van-e levegője – sóhajtott, amikor arról kérdeztük, hogyan viseli a kegyetlen mindennapokat a lánya nélkül. Az élet megy tovább, így Várkonyi ugyanúgy tervezi a nyarat, ahogyan már húsz éve.
– Forgatunk, amikor pedig jön a nyári szünet, lemegyünk a művészüdülőbe egy hétre. Ilyenkor sokat sétálunk, olvasunk, pihenünk – árulta el a színész, mielőtt gyerekeknek olvasott mesét a gyerekfesztiválon. A színész felszabadultan készült a nagy feladatra, hiszen a lurkók szemében lévő csillogás gyógyír lehet. Várkonyi egy, a gyermekváros épületéhez fűződő emlékeket is felidézett, hiszen korábban már forgatott a fóti kastélyban. – Sok évvel ezelőtt forgattunk itt egy különleges, visszaemlékezős részt, amely arról szólt, hogyan kerültek intézetbe a Berényi testvérek. Pécsi Ildikóval forgattunk, ő játszotta a nevelőnőt – emlékezett vissza a színész.